PATVIRTINTA

Vilniaus r. Valčiūnų vaikų lopšelio - darželio

Direktoriaus 2022 m. lapkričio 10 d.

Įsakymu Nr. V-52

VILNIAUS R. IKIMOKYKLINIO IR PRIEŠMOKYKLINIO AMŽIAUS VAIKŲ, PEDAGOGŲ IR TĖVŲ MENINIO-SOCIALINIO PROJEKTO

**„DOVANOKIME ŠILUMĄ“**

NUOSTATAI

**Projekto aktualumas**. Advento ir Šv. Kalėdų laikotarpis, tai gerų darbų, šilumos, pagalbos, užuojautos kitiems ir supratingumo metas. Yra tiek daug žmonių, kuriems labai trūksta šilumos, švelnaus žodžio, šypsenos ar apkabinimo. Pagrindinė projekto idėja - dalijimasis šventine nuotaika su tais, kuriems to labai trūksta; stebuklingo laikotarpio prasmės, pagalbos, užuojautos ir kartu leidžiamo laiko svarbos suvokimas.

1. **SKYRIUS**

**BENDROSIOS NUOSTATOS**

1. Projektą organizuoja Vilniaus rajono Valčiūnų vaikų lopšelio darželio mokytoja, dirbanti pagal ikimokyklinio ugdymo programą – Diana Dovkša ir meninio ugdymo mokytoja Viktorija Aviženis.
2. Projekto nuostatai skelbiami Vilniaus rajono Valčiūnų vaikų lopšelio - darželio interneto svetainėje [www.darzelis.valciunai.vilniausr.lm.lt](http://www.darzelis.valciunai.vilniausr.lm.lt).
3. Vilniaus rajono ikimokyklinio ir priešmokyklinio amžiaus vaikų, pedagogų ir tėvų meninio-socialinio projekto „Dovanokime šilumą” (toliau – projektas) nuostatai reglamentuoja projekto tikslą, uždavinius, organizatorius, dalyvius, organizavimo ir vykdymo tvarką.
4. **SKYRIUS**

**TIKSLAI IR UŽDAVINIAI**

1. **Projekto tikslas** – skatinti vaikų, tėvų, pedagogų tarpusavio bendravimą, bendradarbiavimą, kūrybiškumą, iniciatyvumą. Padėti vaikams suvokti Advento ir Šv. Kalėdų laukimo prasmę, perteikti prieškalėdinio laikotarpio nuotaiką, formuoti gėrio suvokimo nuostatas.
2. **Projekto uždaviniai:**
	1. Ugdyti vaikų vaizduotę, komunikavimo, pasitikėjimo savimi įgūdžius, turtinti žodyną, meninius gebėjimus.
	2. Skatinti organizuoti bendras vaikų, tėvų ir pedagogų kūrybines dirbtuves.
	3. Suteikti galimybę tėvams kartu su vaikais įsitraukti į kūrybos procesą: kurti kalėdinius darbelius, atvirutes, sveikinimus, dovanėles.
	4. Diskutuoti apie vienišus žmones, jų emocinę būseną, skatinti jautrumą ir norą padėti kitam.
3. **SKYRIUS**

**ORGANIZAVIMO IR DALYVAVIMO TVARKA**

1. Projektas ,,Dovanokime šilumą“ vyks nuo 2022 m. lapkričio 16 d. iki gruodžio 30 d.
2. Projekto dalyviai – Vilniaus rajono ikimokyklinio ir priešmokyklinio amžiaus vaikai , pedagogai ir tėvai.
3. **SKYRIUS**

**REIKALAVIMAI PROJEKTO DALYVIAMS**

1. Projektą sudaro dvi dalys:

**I dalyje** pedagogai ir tėveliai su vaikais aptaria Advento ir Šv. Kalėdų laukimo prasmę, formuoja gėrio suvokimo nuostatas, organizuoja kūrybines dirbtuves grupėje ir kartu kuria Kalėdinius darbelius, atvirukus, eglutės žaisliukus iš įvairių medžiagų ar gamina kalėdinius meduolius. Veiklos parenkamos individualiai. Veiklos eiga ar rezultatas fiksuojami nuotraukomis.

**II dalyje** pedagogai ir tėveliai su vaikais pradžiugina savo paruoštomis dovanėlėmis, sveikinimais vienišus senolius, socialinių paslaugų centrų gyventojus ar globos namų gyventojus. Sveikinimus fiksuoja nuotraukomis. Projekto dalyviai patys pasirenka, kokiu būdu bus vykdomas sveikinimas.

1. Kokybiškas veiklų ir sveikinimų akimirkų nuotraukas ar koliažus JPG formatu (3-5 nuotraukos) su trumpais aprašymais ir refleksija, kartu su dalyvio paraiška (1 priedas) siųsti iki 2022 m. gruodžio 30 d. el. p.: diana.korvel@gmail.com.
2. Projekto dalyviai, atsiųsdami nuotraukas, sutinka su jų viešu platinimu, talpinimu internetinėje erdvėje, publikavimu viešinant projektą (turėti tėvų sutikimą).
3. **SKYRIUS**

**BAIGIAMOSIOS NUOSTATOS**

1. Visi projekto dalyviai bus apdovanoti padėkos raštais, kuriuos išsiųsime el. paštu.
2. Visų projekto dalyvių veiklų ir sveikinimų akimirkos bus publikuojamos Vilniaus rajono Valčiūnų vaikų lopšelio-darželio tinklalapyje [www.darzelis.valciunai.vilniausr.lm.lt](http://www.darzelis.valciunai.vilniausr.lm.lt), Projekto rezultatai su refleksija bus paskelbti [www.vrsa.lt](http://www.vrsa.lt) svetainėje.
3. Išsamesnė informacija teikiama telefonu 8 676 82103.

**1 priedas**

**PROJEKTO “DOVANOKIME ŠILUMĄ“**

**DALYVIO PARAIŠKA**

|  |  |
| --- | --- |
| Ugdymo įstaigos pavadinimas |  |
| Vaikų grupės pavadinimas ir vaikų amžius |  |
| Pedagogo vardas, pavardė |  |
| Pedagogo telefonas, el. paštas |  |